
Z Á P I S N I C A
zo zasadnutia Obecného zastupiteľstva v Dobrej Vode,
ktoré sa konalo dňa 15.12.2015 o 18.00 hod.
	v zasadacej miestnosti Obecného úradu


Počet poslancov obecného zastupiteľstva: 7

Prítomní

René Blanárik - starosta obce
Ján Kollár, Lívia Michaličková,  Blanka Štefaničková, Eva Ažaltovičová, Andrea Lukačovičová, Gabriela Puškášová - poslanci OZ Dobrá Voda

Neprítomní
Ivana Ladvenicová - ospravedlnená

Program zasadnutia
1. Otvorenie zasadnutia
2. Schválenie programu zasadnutia, určenie zapisovateľa, overovateľov  zápisnice, voľba návrhovej komisie
3. Kontrola plnenia uznesení z predchádzajúceho  zasadnutia  OZ  Dobrá Voda 
4. Prenájom vonkajšieho priestoru v Priemyselnom areály KOVO Dobrá Voda spol. s.r.o. – Kamenárstvo Marián Benedikovič, 919 54  Dobrá Voda 370
5. Prenájom jednoizbového bytu v 9 B.J., 919 54  Dobrá Voda 405
6. Schválenie Programu hospodárskeho a sociálneho rozvoja (PHSR) obce Dobrá voda
7. Schválenie návrhu Všeobecne záväzného nariadenia (VZN) č. 3/2015 o miestnych daniach a miestnom poplatku za komunálne odpady a drobné stavebné odpady na území obce Dobrá Voda
8. Rozpočtové opatrenie č. 5/2015 pre Obec Dobrá Voda
9. Uznesenia OZ
10. Diskusia
11. Záver. 

1. Otvorenie zasadnutia 

Zasadnutie Obecného zastupiteľstva (ďalej len OZ) Dobrá Voda otvoril a viedol René Blanárik
– starosta obce. 

2. Schválenie programu zasadnutia, určenie zapisovateľa a overovateľov zápisnice 

Starosta obce René Blanárik skonštatoval, že na zasadnutí OZ sú prítomní 6 poslanci a OZ je uznášania schopné. Oboznámil poslancov s programom zasadnutia. Starosta obce navrhol doplniť bod9. Rozpočtové opatrenie č. 2/2015 pre ZŠ s MŠ Dobrá Voda a následne zmeniť číslovanie nasledujúcich bodov 10. Uznesenia OZ, 11. Diskusia, 12. Záver.  Poslanci OZ so zmenou a  doplnením programu súhlasili a k programu nemali pripomienky.  

René Blanárik určil za zapisovateľku zápisnice Luciu Piačkovú a za overovateľov zápisnice Blanku Štefaničkovú a Líviu Michaličkovú.

Za predsedu návrhovej komisie starosta navrhol Líviu Michaličkovú, členov komisie Andreu Lukačovičovú a Evu Ažaltovičovú.

Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 51/2015

Obecné zastupiteľstvo v Dobrej Vode
1. schvaľuje program zasadnutia obecného zastupiteľstva zo dňa 15.12.2015
2. určuje overovateľov zápisnice  – Blanku Štefaničkovú a Líviu Michaličkovú
 zapisovateľka   Lucia Piačková
3. volí návrhovú komisiu v zložení
predseda –Lívia Michaličková
členovia  - Eva Ažaltovičová, Andrea Lukačovičová 
4. ukladá návrhovej komisii
a) sledovať priebeh rokovania, predkladané návrhy a obsah diskusie
b) predkladať k prerokúvaným bodom programu a k postupu rokovania návrhy uznesení tak, aby sa efektívne naplnil program rokovania a jeho ciele.

Za: 		6
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.

3. Kontrola plnenia uznesení z predchádzajúceho zasadnutia OZ Dobrá Voda

Kontrolu uznesení zo zasadnutia OZ  Dobrá Voda dňa 10.11.2015 urobila Gabriela Puškášová
a skonštatovala, že všetky uznesenia boli splnené. 

4. Prenájom vonkajšieho priestoru v Priemyselnom areáli KOVO Dobrá Voda spol. s.r.o. – Kamenárstvo Marián Benedikovič, 919 54  Dobrá Voda 370

Starosta obce René Blanárik oboznámil prítomných, že dňa 26.11.2015 bola na obecný úrad Dobrá Voda doručená žiadosť o prenájom na vonkajšie priestory v areáli KOVO Dobrá Voda vo výmere 50 m2 na dobu jedného roka od pána Mariána Benedikoviča.
Starosta obce vyzval prítomných k diskusii. 

Starosta obce požiadal predsedkyňu návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 




Uznesenie č. 52/2015

OZ v Dobrej Vode

schvaľuje nájom vonkajšieho priestoru parc. č. 1391/1, o výmere 50  m2 Kamenárstvu Marián Benedikovič, 919 54  Dobrá Voda 370 od 01.01.2016 do 31.12.2016 v cene 2,20 eur/m2/rok.

Za: 		6
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.

5.Prenájom jednoizbového bytu v 9 B.J., 919 54  Dobrá Voda 405

Starosta obce oboznámil poslancov, že dňa 23.11.2015 prišla na obec žiadosť od Heleny Krištofíkovej, bytom 919 29  Malženice 134 na pridelenie bytu č. 1 v obci Dobrá Voda 405. Vzhľadom k tomu, že sa jedná o bezbariérový byt, môže byť pridelený na dobu 1 roka. V prípade, ak by v tomto období prišla žiadosť od žiadateľa so zdravotným postihnutím, musí byť tento byt prednostne pridelený. 

Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 53/2015

OZ  v Dobrej Vode 

a) berie na vedomie žiadosť o pridelenie nájomného bytu č. 1 od Heleny Krištofíkovej, bytom 919 29  Malženice 134
b) schvaľuje zaradenia žiadosti od Heleny Krištofíkovej, bytom 919 29  Malženice 134
do zoznamu uchádzačov o bezbariérový nájomný byt č. 1

Za: 			6
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 6.

Uznesenie č. 54/2015

OZ  v Dobrej Vode 

schvaľuje pridelenie nájomného bytu v 9 bytovej jednotke Dobrá Voda 405, byt č. 1, Helene Krištofíkovej, bytom 919 29  Malženice 134  od 18.12.2015  na dobu 1 roka.

Za: 			6
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 6.

6. Schválenie Programu hospodárskeho a sociálneho rozvoja (PHSR) obce Dobrá Voda na roky 2016 - 2020

Starosta obce ako oboznámil prítomných, že s Programom hospodárskeho a sociálneho rozvoja obce Dobrá Voda na roky 2016 - 2020. Je to materiál , ktorý musí mať obec  spracovaný vzhľadom k novele Zákona  539/ 2008 Z.z. o podpore regionálneho rozvoja. Štruktúra a obsah sú spracované podľa novej povinnej metodiky MDVRR SR. PHSR je možné podľa potreby aktualizovať, doplniť nové projektové zámery, robiť korekcie v harmonograme realizácie aktivít prípadne doplniť a spresniť každoročne financovanie.  Čiže tento materiál po odsúhlasení v OcZ môžeme kedykoľvek podľa potreby meniť v záujme operatívnosti a v záujme rozvoja obce.  PHSR je k nahliadnutiu na obecnom úrade Dobrá Voda. Po diskusii sa pristúpilo k hlasovaniu.

Starosta obce požiadal predsedníčku návrhovej komisie Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 55/2015

OZ  v Dobrej Vode 

schvaľuje Program hospodárskeho a sociálneho rozvoja (PHSR) obce Dobrá Voda na roky 2016 - 2020

Za: 			5
Proti: 			0
Zdržal sa: 		1 Gabriela Puškášová
Nehlasoval:		0

Uznesenie bolo schválené počtom hlasov 5.

7. Schválenie návrhu Všeobecne záväzného nariadenia (VZN) č. 3/2015 o miestnych daniach a miestnom poplatku za komunálne odpady a drobné stavebné odpady na území obce Dobrá Voda

Starosta obce oboznámil poslancov o dôvodoch zvýšenia poplatku za komunálne odpady. Obec má stále veľké doplatky za komunálny odpad. Celkový poplatok na osobu stúpne o 0,40 eura ročne, pričom obec sa bude snažiť aj naďalej znížiť poplatky za vývoz komunálneho odpadu aj inými spôsobmi (separovaný zber odpadu). Tento poplatok sa zdvíha aj na základe každoročnej zmeny ceny za vývoz a uloženie odpadu od dodávateľa služieb. Tento poplatok ani po zvýšení nepokryje všetky náklady obce na vývoz a uloženie odpadu. Starosta obce vyzval pani Martu Kopálovú, zamestnankyňu obce, aby odborne vysvetlila všetky doplnené a upravené body vo VZN č. 3/2015. Poslancom dôkladne vysvetlila dôvod zmeny VZN, zákonné úpravy a relevantné pripomienky. Poslancom odborne zodpovedala všetky ich otázky. K návrhu VZN č. 3/2015 o miestnych daniach a miestnom poplatku za komunálne odpady a drobné stavebné odpady na území obce Dobrá Voda prišla v stanovenom termíne jedna pripomienka od Igora  Crhoňa. Po diskusii starosta obce vyzval poslancov k hlasovaniu. 

Uznesenie č. 56/2015

OZ v Dobrej Vode

schvaľuje Všeobecne záväzného nariadenia (VZN) č. 3/2015 o miestnych daniach a miestnom poplatku za komunálne odpady a drobné stavebné odpady na území obce Dobrá Voda bez pripomienky.

Za: 			6
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 6.

8. Rozpočtové opatrenie č. 5/2015 pre Obec Dobrá Voda

Starosta obce oboznámil poslancov s Návrhom rozpočtového opatrenia č. 5/2015. Rozpočtové opatrenie sa týka hlavne poskytnutia transferu na prevádzku spoločnosti KOVO Dobrá Voda, spol. s.r.o. . Žiadosť o poskytnutie transferu od konateľa spoločnosti KOVO Dobrá Voda, spol. s r.o. tvorí prílohu tejto zápisnice. Do diskusie sa zapojila poslankyňa Andrea Lukačovičová. Nesúhlasí s poskytnutím BT spoločnosti KOVO Dobrá Voda, spol. s r.o. Na základe jej vyjadrení sa aj  zamestnanci spoločnosti KOVO Dobrá Voda vyjadrili, že by boli radšej, keby sa spoločnosť zrušila. . Pani Gabriela Puškášová súhlasí s názorom poslankyne Andrei Lukačovičovej. Jej názor je, že spoločnosť KOVO Dobrá Voda, spol. s.r.o. treba zrušiť. Ohradili sa, že nemal byť zvolený konateľ a na čo je tam účtovníčka. Avšak podľa zákona spoločnosť musí mať konateľa a taktiež musí viesť účtovníctvo. Pani Gabriela Puškášová navrhla, aby po prepustení zamestnancov zo spoločnosti, týchto ľudí zamestnala obec. Táto požiadavka je však nemožná, nakoľko pri pracovnom stretnutí ohľadom zostavenia návrhu rozpočtu  boli zredukované  mzdové prostriedky pre  terajších pracovníkov obecného úradu, čiže s ďalšími zamestnancami na útvare verejnej zelene sa nemôže rátať.  Poslankyne Andrea Lukačovičová a Gabriela Puškášová sú za okamžité  zrušenie spoločnosti. Do diskusie sa zapojil aj pán Kollár, ktorý vyjadril svoj názor, že firma KOVO ušetrila obci nemalé finančné prostriedky tým, že zabezpečuje  pre obec práce, ktoré by sa museli riešiť dodávateľským spôsobom, čo by bolo pre obec finančne oveľa náročnejšie. Pani Lívia Michaličková sa tiež priklonila k názoru, že by bolo lepšie spoločnosť zrušiť, avšak požiadala poslancov, aby spoločne našli riešenie vzniknutej situácie. Pani Eva Ažaltovičová sa informovala na pracovný harmonogram spoločnosti, čo všetko sa bude v najbližšej dobe vyrábať a akú majú zabezpečenú prácu pre zamestnancov. Po dlhšej diskusii sa starosta obce a poslanci OZ dohodli na pracovnom stretnutí poslancov, konateľa spoločnosti a zamestnancov spoločnosti.

Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 57/2015

Obecné zastupiteľstvo v Dobrej Vode

Odročuje rokovanie o Rozpočtovom opatrení č. 5/2015 pre Obec Dobrá Voda na najbližšie rokovanie obecného zastupiteľstva.

Za: 		5	
Proti: 		0
Zdržal sa: 	1 Gabriela Puškášová
Nehlasoval:	0

Uznesenie bolo schválené počtom hlasov 5.



9. Rozpočtové opatrenie č. 2/2015 pre ZŠ s MŠ Dobrá Voda

Starosta obce oboznámil poslancov s rozpočtovým opatrením č. 2/2015. V rozpočte boli upravené príjmy a výdavky školy na základe skutočného čerpania v roku 2015.

Starosta obce požiadal predsedníčku  návrhovej komisie Mgr. Líviu Michaličkovú o predloženie návrhu uznesenia a následne poslancov OZ vyzval na hlasovanie. Hlasovali 6  poslanci. 

Uznesenie č. 58/2015

Obecné zastupiteľstvo v Dobrej Vode

schvaľujeRozpočtové opatrenie č. 2/2015 pre ZŠ s MŠ Dobrá Voda.

Za: 		6	
Proti: 		0
Zdržal sa: 	0 
Nehlasoval:	0

Uznesenie bolo schválené počtom hlasov 6.

10. Uznesenia OZ

Starosta obce požiadal predsedníčku návrhovej komisie Líviu Michaličkovú o prečítanie uznesení prijatých na dnešnom zasadnutí OZ. Schválené Uznesenia OZ tvoria prílohu tejto zápisnice. 

11.Diskusia

Starosta obce vyzval poslancov k diskusii.
Pán Kollár sa informoval na možnosť úpravy cesty pri kameňolome. Starosta túto nebezpečnú situáciu už niekoľko týždňov rieši s políciou v Jaslovských Bohuniciach, správou ciest Buková a VÚC Trnava. Po spoločných stretnutiach s políciou bolo navrhnuté riešenie, ako donútiť vlastníka kameňolomu, aby zabezpečil čistú cestu pri kameňolome. Všetky opakované priestupky budú spísané a  zaslané na krajské riaditeľstvo cestných komunikácií VÚC Trnava, aby sa mohla táto nebezpečná situácia konečne doriešiť. Inak sa zatiaľ uvedená situácia na ceste pri kameňolome nedá riešiť.






12. Záver

Program zasadnutia obecného zastupiteľstva v Dobrej Vode bol naplnený. 
Na záver starosta obce poďakoval prítomným za účasť a zasadnutie ukončil. 










Zápisnicu zapísala: Lucia Piačková


Zapisovateľ zápisnice:	______________________________________



Overovatelia zápisnice:	______________________________________

				______________________________________

V Dobrej Vode, 15.12.2015	



									_______________
									   René Blanárik
									    starosta obce

